Paulo Dybala se jġedded ma' Juventus? Bħalissa għaddejjin ħafna xnigħat fuq il-midfielder offensiv ta' Juventus, Paulo Dybala. Kien hemm min qal li l-player jista' jħalli liċ-champions Taljani sabiex imur jilgħab fil-La Liga Spanjola jew fil-Kampjonat Premier Ingliż. Minkejja kollox, sar magħruf li d-diriġenti Bianconeri jinsabu f'kuntatti mal-aġent tal-plejer sabiex iġeddu l-kuntratt tiegħu. Hu għad jonqsu sentejn oħra minn dan il-ftehim iżda l-għan tad-direttur sportiv, Fabio Paratici, hu li l-plejer jibqa' magħhom sas-sena 2025. Dybala ilu jissemma' li jista' jitlaq lill-klabb minn Turin għal dawn l-aħħar sentejn iżda fl-aħħar mill-aħħar dejjem baqa' jilgħab fl-Allianz Stadium.